《寄裕之》
金朝·辛愿

青云一别阮家郎，甚欲题诗远寄将。好句眼前常蹉过，佳人心上不曾忘。

谁家秋月茅亭底，何处春风锦瑟旁。昌谷烟霞久寂莫，欢游还肯到三乡。

作者简介：（?—约1231）嵩州福昌人，字敬之。博极书史，性野逸不修威仪。曾为河南府治中高廷玉客。廷玉得罪，愿益贫困。为人不从俗俯仰。有诗数千首，常贮竹橐中。殁洛下。